ပတ်မစ်ချယ် - ဒီရင်ထိုးရဲ့ သမိုင်းကြောင်းလေးက ဘယ်လိုများလဲ?
မဒ်ဒယ်လိုင်း အောလ်ဘရိုက် - ဒါက ဖန်မျက်နှာကျက် (မမြင်ရတဲ့အကာအရံ) ကို ဖြိုခွဲတဲ့သဘောပါ
ပတ် - ဟုတ်လား
TED အမျိုးသမီးတွေအတွက်တော့ ဒါဟာ ကောင်းမွန်တဲ့ရွေးချယ်မှုလို့ ကျွန်မက ပြောချင်တယ်
မဒ် - မနက်အိပ်ယာထပြီးလို့ အများဆုံးသုံးဖြစ်တဲ့အချိန်တွေကတော့
ဘာတွေဖြစ်လာမလဲလို့ စဉ်းစားပုံဖော်ကြည့်တာပါပဲ
ဒီလို ရင်ထိုးတွေဘာတွေ က
ဆက်ဒမ်ဟူစိန်ကြောင့်သာ မဟုတ်ခဲ့ဘူးဆိုရင် ဖြစ်လာမှာမဟုတ်ပါဘူး
ဘယ်လိုဖြစ်ခဲ့လဲဆိုတာ ကျွန်မ ပြောပြမယ်
ကျွန်မ သံအမတ်အနေနဲ့ ကုလသမဂ္ဂကိုသွားတယ်
ပင်လယ်ကွေ့ စစ်ပွဲအပြီးမှာပါ
ကျွန်မက ညွှန်ကြားခြင်းခံထားရတဲ့ သံအမတ်ပါ
အပစ်အခတ်ရပ်ဆဲရေးကို
ပိတ်ဆို့မှုတွေ အတွဲလိုက်လုပ်ဖို့ ဆုံးဖြတ်ချက်တွေ အဖြစ် ဘာသာပြန်ထားပြီးသား
ကျွန်မကို ညွှန်ကြားထားတာတွေကတော့
ဆက်ဒမ်ဟူစိန်ရဲ့ ဆိုးရွားတဲ့အကြောင်းတွေကို ပြည့်ပြည့်စုံစုံနဲ့ မပြတ်ပြောပေးနေဖို့ပါ
သူတခြားနိုင်ငံကို ကျူးကျော်တဲ့အတွက် ဒီလိုအပြောခံရဖို့ သူနဲ့ထိုက်တန်တယ်လေ
ဒါပေမယ့် ရုတ်တရက် ဘဂ္ဂဒက်က သတင်းစာတွေမှာ ကဗျာတစ်ပုဒ် ထွက်လာပြီး
ကျွန်မကို အရာဝတ္ထုတွေအများကြီးနဲ့ နှိုင်းယှဉ်သွားတယ်
အဲဒီအထဲမှာ ပြိုင်ဘက်မရှိတဲ့ မြွေနဂါးနဲ့ နှိုင်းသွားတာ
ဒါနဲ့ပဲ ကျွန်မလည်း မြွေပုံရင်ထိုးလေးရှိလာရတော့တာပေါ့
အီရတ်အကြောင်း ပြောကြတဲ့အခါ ကျွန်မက ဒါလေးကို ထိုးထားလိုက်တယ်လေ
(ရယ်သံများ)
ကျွန်မ သတင်းစာတိုက်နဲ့တွေ့ဖို့လဲသွားရော
"ဒီမြွေပုံရင်ထိုးကို ဘာအတွက်များဝတ်ထားတာလဲ" ဆိုပြီး ၀ိုင်းတွယ်ကြတယ်
"ဆက်ဒမ်ဟူစိန်က ကျွန်မကို ဒီမြွေနဲ့နှိုင်းတာကိုး" လို့ ကျွန်မပြန်ပြောလိုက်တယ်
နောက်တော့ ကျွန်မစဉ်းစားမိလာတယ်၊ ဒါ ပျော်စရာကြီးပဲလို့
အဲဒါနဲ့ ကျွန်မအပြင်ထွက်ပြီး ရင်ထိုးတွေအများကြီး ၀ယ်တယ်
အဲဒါတွေက တကယ်တော့ ယောင်ပြန်ဟပ်ပေးနိုင်တယ်
ကျွန်မတို့လုပ်မယ်လို့ တွေးထားတဲ့အတွေးကို အဲဒီနေ့မှာ ထင်ဟပ်ပြဖို့
ဒီကိစ္စက အဲဒီလို စခဲ့တာပဲ
ပတ် း ဒါဆို စုဆောင်းထားတာတွေ ဘယ်လောက်တောင်များလဲ
မဒ် း တော်တော်လေး များတယ်
အခုအဲဒါတွေက ခရီးသွားနေကြတယ်
အခုလောလောဆယ် အင်ဒီယာနာပေါလစ် မှာရောက်နေတယ်
အဲဒါတွေက စမစ်ဆိုးနီးယန်းကိုလည်း ရောက်ခဲ့သေးတယ်
နောက်တော့ "ကျွန်မရင်ထိုးများကို အဓိပ္ပါယ်ဖတ်ကြပါ"ဆိုတဲ့ စာအုပ်လေးပါဖြစ်သွားရော၊
(ရယ်သံများ)
ပတ် း ဒါလဲ တကယ်ကောင်းတဲ့ အကြံပါပဲ
မှတ်မိသေးတယ်၊ ရှင် ပထမဆုံးအမျိုးသမီးအဖြစ်
နိုင်ငံတော်အတွင်းရေးမှူးချုပ် စလုပ်တုန်းက
အဲဒီမှာ အမြဲတမ်းလိုလိုပဲ ပြောကြတယ်လေ
ရှင်ဘာတွေဝတ်တယ် ဆိုတဲ့အကြောင်း
ရှင် ဘယ်လိုအသွင်အပြင် ရှိကြောင်း
မိန်းမတော်တော်များများ ကြုံနေကျဟာတွေလေ
အထူးသဖြင့် သူတို့က ရာထူးတစ်ခုခုမှာ ပထမဆုံးစဖြစ်တယ်ဆိုရင် ဒါတွေကြံုရပြီ
အဲဒါတွေအတွက်ရော ဘယ်လိုခံစားမိလဲ၊ အားလုံးခြံုပြောရင်ပေါ့
မဒ် း အမှန်တော့ ဒါက တော်တော်လေး ကသိကအောက်ဖြစ်ရတယ်
ယောကျင်္ားတစ်ယောက် ဘာဝတ်တယ်ဆိုတာကြတော့ ဘယ်သူမှ မပြောကြဘူးလေ
ဒါပေမယ့် ကျွန်မမှာ ဘယ်လိုအဝတ်အစားမျိုးတွေရှိတယ်ဆိုတာမျိုးကျတော့ လူတွေက အာရုံစိုက်ကြတယ်
စိတ်ဝင်စားစရာကောင်းတာကတော့
ကျွန်မ ကုလသမဂ္ဂသံအမတ်အနေနဲ့ နယူးယောက် မသွားရသေးခင်တုန်းက
ကျွန်မအရင် သံအမတ်ဖြစ်ခဲ့ဖူးတဲ့ ဂျင်းကတ်ပက်ထရစ် နဲ့ ပြောဖြစ်သေးတယ်
သူက "ရှင့် ပါမောက္ခအဝတ်တွေကို ရှင်းပစ်ရမယ်နော်" လို့ ကျွန်မကိုပြောခဲ့တယ်
သံတမန်တစ်ယောက်နဲ့တူအောင် သွားပါ" တဲ့
အဲဒါက ကျွန်မကို ရှော့ပင် သွားဖို့ အခွင့်အရေးတွေအများကြီးပေးလိုက်တာပဲ
ဒါပေမယ့် ရှိပါသေးတယ်၊ မေးခွန်းတွေကတော့ အစုံကိုမေးခဲ့တာ
ဦးထုပ်ကော ဆောင်းခဲ့သေးလား၊ စကတ်ကရော ဘယ်လောက်တိုလဲ
တစ်ခုက ဘာလဲဆိုတော့
ရှင်မှတ်မိမယ်ထင်တယ်၊ ကွန်ဒိုလီဇာရိုက် တုန်းက တစ်ချို့ပွဲတွေမှာ ဘွတ်ဖိနပ်တွေဘာတွေစိီးတော့
သူ ဝေဖန်ခံရတယ်လေ
ယောကျင်္ားတွေကျတော့ တစ်ယောက်မှ အဝေဖန်မခံရဘူး၊ ဒါတောင် အနည်းဆုံးကိုပဲ ပြောသေးတာနော်
ပတ် း ကျွန်မတို့အားလုံးအတွက်ပါပဲ၊ ယောက်ျားဖြစ်ဖြစ်၊ မိန်းမဖြစ်ဖြစ်
ကျွန်မတို့ရဲ့ ကဏ္ဍကို သတ်မှတ်ဖို့ နည်းလမ်းရှာရမှာပဲလေ
ကိုယ့်ကဏ္ဍကို အများနဲ့ကွဲပြားခြားနားတဲ့ နည်းလမ်းတွေနဲ့ လုပ်မယ်
အနာဂါတ်ကို ပုံဖော်မယ်
အဲဒီလို မျှတအောင် ဘယ်လိုများ ကိုင်တွယ်ဖြေရှင်းခဲ့ရလဲ
ခက်ခဲတဲ့ သံတမန်အဖြစ်
ဒီနိုင်ငံရဲ့ ခိုင်မာတဲ့ လေသံတွေနဲ့
ကျန်တဲ့ကမ္ဘာ့နိုင်ငံတွေကြားထဲမှာရယ်
ပြီးတော့ ရှင့်ကိုယ်ကို ဘယ်လိုခံစားမိလဲ
မိခင်တစ်ယောက်အနေနဲ့၊ အဘွားတစ်ယောက်အနေနဲ့ ပြုစုပျိုးထောင်ပေးနေတာတွေ ကြားထဲမှာ
အဲဒါကို ရှင် ဘယ်လိုများ ကိုင်တွယ်ခဲ့သလဲ
မဒ် း ကျွန်မအမေးခံခဲ့ရတဲ့ စိတ်ဝင်စားစရာကောင်းတဲ့အပိုင်းကေတော့
ပထမဆုံးအမျိုးသမီးအနေနဲ့ နိုင်ငံတော် အတွင်းရေးမှူးချုပ်ဖြစ်တာ ဘယ်လိုနေလဲပေါ့
ကျွန်မကို အဲဒီရာထူးပေးပြီး မိနစ်ပိုင်းလောက်မှာ မေးကြတာ
ဒါနဲ့ ကျွန််မက "မိန်းမသားအဖြစ်နဲ့ အနှစ် ၆၀ တော့ နေခဲ့ပြီးပါပြီ၊
ဒါပေမယ့် နိုင်ငံတော်အတွင်းရေးမှူးချုပ်အနေနဲ့တော့ မိနစ်ပိုင်းပဲရှိပါသေးတယ်" လို့ ဖြေလိုက်တာပေါ့
ပြောင်းတော့ ပြောင်းလဲသွားတယ်လေ
(ရယ်သံများ)
ဒါပေမယ့် အခြေခံကျကျပြောရရင် မိန်းမသားတစ်ယောက်ဖြစ်ရတာကို ကျွန်မ ကြိုက်ပါတယ်
အဲဒီတော့ ဘာဖြစ်ခဲ့လဲဆိုတော့
ဒီပရိသတ်ထဲက လူတစ်ချို့ကိုတော့
ဒီအချက်နဲ့ ပုံဖော်လို့ ရနိုင်မယ်လို့ ကျွန်မထင်တယ်
ကျွန်မရဲ့ ပထမဆုံး အစည်းအဝေးကို သွားတယ်၊ ကုလမှာ ပထမဆုံးပါ
အဲဒီမှာပဲ ဒါတွေအားလုံး စခဲ့တာ
ဘာဖြစ်လို့လဲဆိုတော့ ကုလဆိုတာ ယောက်ျားတွေရဲ့ အဖွဲ့အစည်းကြီးလေ
ကျွန်မက အဲဒီမှာ ထိုင်နေတယ်၊ လုံခြံုရေးကောင်စီမှာ အဖွဲ့ဝင် ၁၅ နိုင်ငံရှိတော့
အဲဒီမှာ ယောကျ်ား ၁၄ ယောက်ထိုင်ပြီး ကျွန်မကို စိုက်ကြည့်နေကြတော့တာ
ကျွန်မထင်တယ်၊ ကျွန်မတို့အားလုံးဘယ်လိုဖြစ်မယ်ဆိုတာ ရှင်သိမှာပါ
ရှင်က ဒီအခန်းထဲမှာ ရှိနေတဲ့ ခံစားချက်ကို သိချင်မှာပဲ
လူတွေများ ငါ့ကို သဘောကျရဲ့လား
ငါ တခုခုကို တကယ်ပဲ ဉာဏ်ပါပါနဲ့ ပြောဖြစ်မလား
အဲဒီမှာ ချက်ချင်းဆိုသလိုပဲ ကျွန်မစဉ်းစားမိတယ်၊ နေစမ်းပါဦးပေါ့
ငါက "အမေရိကန်ပြည်ထောင်စု" ဆိုတဲ့ ဆိုင်းဘုတ်ရဲ့ နောက်မှာ ထိုင်နေပြီး
ဒီနေ့မှ ငါစကားမပြောရင်
အမေရိကန်ပြည်ထောင်စုရဲ့ အသံကို လူတွေ ကြားရမှာမဟုတ်ဘူးပေါ့
ဒါ ပထမဆုံးပဲ ဒီလို ခံစားချက်မျိုး ဖြစ်လာတာ
ကျွန်မ ကိုယ့်ကိုယ်ကို ကျော်ပြီးထွက်ခဲ့ရတယ်
ကျွန်မ ပုံမှန်နေ, နေကျ၊ တုံ့နှေးတုံ့နှေး မိန်းမသားအဖြစ်ကနေ
ငါ့နိုင်ငံကိုယ်စား ငါပြောရမယ် လို့ ဆုံးဖြတ်ချက်ချလိုက်တယ်
ဒီခံစားချက်မျိုးက နောက်ပိုင်း နေရာတော်တော်များများမှာ ပိုဖြစ်လာတယ်
ဒါပေမယ့် နည်းလမ်းပေါင်းစုံနဲ့ အကျိုးကျေးဇူးတွေအများကြီးရှိခဲ့တယ်လို့ ကျွန်မထင်တယ်
မိန်းမသားတစ်ယောက်အနေနဲ့လေ
ကျွန်မတို့က ပိုအားသာတယ်လို့ ကျွန်မထင်တယ်
ပေါင်းသင်းဆက်ဆံရေးမှာလိုမျိုး
ပြီးတော့ လုပ်နိုင်စွမ်းက ပိုပြီးသိသာတယ်
လိုအပ်လာရင် ဒီအရှိကို အရှိအတိုင်း ပြောလိုက်ရုံပဲ
ဒါပေမယ့် တစ်ခုတော့ ပြောရမယ်၊ ကျွန်မရဲ့ အငယ်ဆုံး မြေးမလေး
မနှစ်က ရ-နှစ်ပြည့်တော့
ကျွန်မသမီးဖြစ်တဲ့ သူ့အမေကို ပြောတယ်
"အဘွား မက်ဒီ နိုင်ငံတော် အတွင်းရေးမှူးချုပ်ဖြစ်တာ ဘာများကြီးကျယ်လို့လဲ
နိုင်ငံတော် အတွင်းရေးမှူးချုပ်ဆိုတာ မိန်းကလေးတွေပဲ လုပ်ရတဲ့ဟာ"
(ရယ်သံများ)
(လက်ခုပ်သံများ)
ပတ် း သူမွေးကတည်းက ဆိုပါတော့... (မဒ် း အဲဒီလိုပဲဖြစ်မယ်)
ပတ် း ဒါ တကယ့်ကို ပြောင်းလဲသွားတာနော်
အခု တကမ္ဘာလုံး ခရီးလျှောက်သွားနေရတော့
မကြာခဏလည်း လုပ်နေရတဲ့ဟာပေါ့
ဘယ်လိုများအကဲဖြတ်မလဲ
မိန်းမတွေနဲ့ မိန်းကလေးတွေရဲ့ အကြောင်းတွေကို ကမ္ဘာနဲ့ချီပြီးပြောနေတာတွေကို
ကျွန်မတို့ ဘယ်အဆင့်ရောက်နေပြီလဲ
မဒ် း ကျွန်မတို့ တဖြည်းဖြည်းတော့ ပြောင်းနေတယ်
ဒါပေမယ့် သိသာတာကတော့
နိုင်ငံတော်တော်များများမှာ တော့ဘာမှထူးခြားမလာသေးပါဘူး
ဒါကြောင့် ဒါကို ကျွန်မတို့ သိရမယ်လို့ ဆိုလိုတယ်
ကျွန်မတို့တော်တော်များများ အခွင့်အလမ်းကြီးကြီးမားမားတွေ ရနေပေမယ့်
ပတ်၊ ရှင်လည်းပဲ ရှင့်နယ်ပယ်မှာ တကယ့်ခေါင်းဆောင်ဖြစ်နေတာပဲ
မိန်းမတွေအများကြီးပဲ
လုပ်နိုင်မစွမ်းတာက
သူတို့ကိုယ်ကို ပူပန်ဖို့ ဂရုစိုက်ဖို့ တွေ
ဒီတော့ နားလည်ရမှာက မိန်းမတွေအချင်းချင်း ကူညီရမယ်ဆိုတာပဲ
ဒါကြောင့် ကျွန်မခံစားမိတာက
ဒါကို ဒီလို မြင်မိတယ်
နိုင်ငံတော်လုံခြံုရေး ရှုထောင့်ကနေ
ကျွန်မ နိုင်ငံတော် အတွင်းရေးမှူးချုပ်ဖြစ်တော့ ဆုံးဖြတ်ခဲ့မိတယ်
မိန်းမတွေရဲ့အရေးကိစ္စတွေဟာ အမေရိကန်နိုင်ငံခြားရေးမူဝါဒဗဟိုမှာ ရှိရမယ်ပေါ့
ကျွန်မက အမျိုးသမီးဝါဒီ ဖြစ်နေလို့ တစ်ခုတည်းကြောင့်မဟုတ်ပါဘူး
လူ့အသိုင်းအဝိုင်း ပိုကောင်းလာနိုင်တယ်လို့ ကျွန်မယုံကြည်တာကြောင့်ပါ
မိန်းမတွေကို နိုင်ငံရေးအရ၊ စီးပွားရေးအရ လုပ်ပိုင်ခွင့်တွေပေးလိုက်တာ
တန်ဖိုးတရားတွေ ကို လက်ကမ်းပေးလိုက်တာပါပဲ
ကျန်းမာရေးအခြေအနေတွေ ပိုကောင်းလာတယ်
ပညာရေး ကဏ္ဍ ပိုကောင်းလာတယ်
စီးပွားရေး ပိုပြီး ကြွယ်ဝလာတယ်
ဒါကြောင့် ကျွန်မတို့ လုပ်သင့်တာက
နိုင်ငံပေါင်းစုံမှာ နေထိုင်ကြတဲ့ ကျွန်မတို့
စီးပွားရေးနဲ့ နိုင်ငံရေး ပြောခွင့်တွေ ရကြတဲ့ကျွန်မတို့တွေက
တခြား အမျိုးသမီးတွေကို ကူညီရမယ်
ကျွန်မ အဲဒီလိုလုပ်ဖို့ တကယ်ပဲ ရည်ရွယ်ထားပြီးသား
ကုလမှာရော၊ နိုင်ငံတော် အတွင်းရေးမှူးချုပ် အနေနဲ့ရော
ပတ် း ဆန့်ကျင်တဲ့တွန်းအားတွေရော ရသေးလား
ဒီကိစ္စကိုနိုင်ငံခြားရေးမူဝါဒဗဟိုမှာ ထားတဲ့အတွက်
မဒ် း တစ်ချို့လူတွေဆီကတော့ ရှိပါတယ်
သူတို့က ဒါကို ညင်သာတဲ့ ကိစ္စလို့ ထင်နေတယ်လို့ ကျွန်မထင်တယ်
ကျွန်မဆုံးဖြတ်ထားတဲ့ အခြေခံအကျဆုံးအချက်ကတော့
မိန်းမတွေရဲ့အရေးကိစ္စဟာ တကယ်တော့ အခက်ခဲဆုံး ကိစ္စတွေပါပဲ
သူတို့တွေက သေရေးရှင်ရေးနဲ့ပတ်သက် နေရတဲ့သူတွေပါ
ရှုထောင့်တော်တော်များများကကြည့်ရင်
ဘာလို့လဲဆိုတော့ ကျွန်မပြောခဲ့သလိုပါပဲ
ကျွန်မတို့ ကိစ္စတွေကို စဉ်းစားတဲ့အခါ ဒီကိစ္စဟာ အမြဲတမ်း ဗဟိုကျတယ်လေ
အခု ဥပမာပြောရရင်
ဖြစ်ခဲဲ့တဲ့ စစ်ပွဲတစ်ချို့မှာ
ကျွန်မ အိမ်ဖြူတော်မှာ ရှိတုန်းက
အားလုံးလိုလိုမှာ မိန်းမတွေက အဓိက ခံရတဲ့သူတွေချည်းပဲ
ဥပမာပြောရရင်၊ ကျွန်မ အတွင်းရေးမှူးချုပ် စလုပ်တော့
ဘော်လ်ကန်မှာ စစ်တွေဖြစ်နေတယ်
ဘော့စနီးယားမှာ မိန်းမတွေ အဓမ္မပြုကျင့်ခံနေရတယ်
ကျွန်မတို့လည်း စစ်ရာဇဝတ်ခုံရုံး တင်ဖို့ လုပ်ကြတယ်
ဒီလိုပြဿနာတွေမျိုးတွေအတွက် သီးသန့် ကို်င်တွယ်ပေးနိုင်အောင်လို့
စကားမစပ်ပြောလိုက်ဦးမယ်၊ အဲဒီအဆင့်မှာ ကျွန်မလုပ်ခဲ့တာတစ်ခုရှိတယ်
ကုလကို စရောက်ခါစပဲ ရှိသေးတယ်
ကျွန်မရောက်တုန်းက ကုလသမဂ္ဂမှာ အဖွဲ့ဝင်နိုင်ငံ ၁၈၃-နိုင်ငံ ရှိတယ်
အခုတော့ ၁၉၂-နိုင်ငံ ဖြစ်နေပြီ
အဲဒီနေ့က ကျွန်မကိုယ်တိုင် နေ့လည်စာ ချက်မစားဖြစ်တဲ့ ပထမဆုံးအကြိမ်တွေထဲမှာပါတယ်
ဒါနဲ့ ကျွန်မ လက်ထောက်ကို ပြောလိုက်တယ်
"အမြဲတမ်း ကိုယ်စားလှယ် အမျိုးသမီးတွေကို ပါ ဖိတ်လိုက်လို့"
ကျွန်မအခန်းကို ပြန်ရောက်ရင်တော့
မိန်းမတွေ အများကြီးဖြစ်နေမှာပဲလို့ ကျွန်မက ထင်ထားတာ
ရောက်လည်းရောက်ရော နိုင်ငံပေါင်း ၁၈၃-နိုင်ငံထဲကမှ မိန်းမ ၆-ယောက်ပဲရှိတယ်
အမျိုးသမီး ကိုယ်စားလှယ်ရှိတဲ့ နိုင်ငံတွေကတော့
ကနေဒါ၊ ကာဇက်စတန်၊ ဖိလစ်ပိုင်၊
ထရီနီဒတ် တိုဘာဂို၊ ဂျမေကာ၊
လစ်ချ်တန်စတိန်း နဲ့ ကျွန်မ
အမေရိကန် ဖြစ်နေတော့ ကျွန်မက လျို့ဝှက်အဖွဲ့အစည်းငယ်လေး တစ်ခုလုပ်ဖို့ ဆုံးဖြတ်လိုက်တယ်
(ရယ်သံများ)
ဒါနဲ့ အဖွဲ့လေး လုပ်လိုက်တယ်
ကျွန်မတို့ကိုယ့်ဖာသာ G-7 လို့ ခေါ်လိုက်ကြတယ်
(ရယ်သံများ)
ပတ် း မိန်းကလေး ရ-ယောက် လား? (မဒ် း ဟုတ်တယ် မိန်းကလေး ရ-ယောက်)
မဒ် း ကျွန်မတို့က မဲဆွယ်တယ်ပေါ့
မိန်းမတွေရဲ့အရေးကိစ္စ အတွက် ကိုယ်စားပြုပြီး
ဒါနဲ့ ကျွန်မတို့ အမျိုးသမီး တရားသူကြီး နှစ်ယောက် ရအောင်လုပ်လိုက်တယ်
ဒီ စစ်ရာဇဝတ်ခုံရုံးတင်တဲ့ ဟာအတွက်
အဲဒီတော့ ဖြစ်လာတာက
သူတို့ကနေ အဓမ္မပြုကျင့်ခြင်းဟာ စစ်ရဲ့လက်နက်တစ်မျိုးပဲ ဆိုတာ ကြေငြာနိုင်ခဲ့တယ်
ဒါဟာ လူသားချင်းစာနာထောက်ထားမှုနဲ့ ဆန့်ကျင်ဖက်ပဲဆိုတာ
(လက်ခုပ်သံများ)
ပတ် း ရှင် ကမ္ဘာအနှံ့ ကြည့်လိုက်ရင်
တွေ့မှာပဲ၊ ကိစ္စတော်တော်များများမှာ
အထူးသဖြင့် အနောက်နိုင်ငံတွေမှာပေါ့
မိန်းမတွေက ခေါင်းဆောင်မှုပိုင်း နေရာတွေကို ပိုပြီးပြောင်းလဲလာနေတယ်
တစ်ချိုု့နေရာတွေမှာဆို
ဒီလိုဖြစ်လာဖို့ အတားအဆီးတွေ ကို ဖြုတ်ချနေကြတယ်
ဒါပေမယ့် အကြမ်းဖက်မှုတွေ အများကြီး ရှိနေတုန်းပါပဲ
ပြဿနာတွေ အများကြီး ကျန်နေတုန်းပဲ
ဒါပေမယ့် ကြားနေရပြီ၊ မိန်းမတော်တော်များများ ပါလာကြပြီ
စေ့စပ်ညှိနှိုင်းတဲ့ အစည်းအဝေးပွဲတွေမှာ
အခု ရှင်လည်း အဲဒီ စေ့စပ်ညှိနှိုင်းပွဲတွေမှာ ပါနေတာပဲ
ဘယ်မိန်းမမှမရှိခင်တုန်းက၊ ရှိခဲ့ရင်လည်း ရှင်ဖြစ်ချင်ဖြစ်မယ်
တစ်သံပဲရှိမယ်၊ တခြား အသံတစ်ခု ဒါမှမဟုတ် နှစ်ခုပေါ့
ရှင် ယုံလား၊ ဘာဖြစ်လို့ယုံတယ် ဆိုတာရောပြောနိုင်မလား
သိသာထင်ရှားတဲ့ ရွေ့လျားမှုတစ်ခု ရှိလာတော့မှာ
အကြမ်းဖက်မှုလို ဟာမျိုးတွေ
ငြိမ်းချမ်းရေး၊ သဘောကွဲလွဲမှု နဲ့ ဆုံးဖြတ်ချက်ချတာတွေမှာ
ရေရှည်ခံတဲ့အချက်ကို အခြေပြုပြီးပေါ့
မဒ် း ကျွန်မကတော့ ထင်တယ်၊ မိန်းမတွေပိုများလာရင်
စကားပြောတဲ့ လေသံတွေ ပြောင်းသွားတယ်
စကားပြောရတဲ့ ရည်ရွယ်ရင်းလည်း ပြောင်းသွားတယ်
ဒါပေမယ့် တလောကလုံးတော့
ပိုကောင်းသွားမယ်လို့ မဆိုလိုပါဘူး
အားလုံးကို မိန်းမတွေနဲ့ချည်းပဲ လုပ်မယ်ဆိုရင်ပေါ့
အထက်တန်းကျောင်းကို မေ့သွားတယ်လို့ ထင်နေရင်ပေါ့
(ရယ်သံများ)
ဒါပေမယ့် အခြေခံအချက်ကတော့
နည်းလမ်းရှိနေတယ်
မိန်းမတွေ စည်းဝေးပွဲမှာ ပိုများလာရင်
ကြိုးစားမှုတစ်ခုခု ရှိလာတယ်
အချင်းချင်းနားလည်မှုကို တိုးမြှင့်ပေးဖို့
ဥပမာပြောရရင်၊ ကျွန်မ ဘူရွန်ဒီကိုသွားတုန်းက လုပ်ခဲ့တာ ရှိတယ်
ကျွန်မတို့မှာ တူစီ နဲ့ ဟူတူ အမျိုးသမီးတွေ အတူတူ ရှိနေတယ်
ပြဿနာတွေကို ဆွေးနွေးကြဖို့
ရဝမ်ဒါမှာ ဖြစ်သွားတဲ့ပြဿနာ
ကျွန်မထင်တယ်၊ မိန်းမတွေရဲ့ လုပ်နိုင်စွမ်း
သူတို့ကိုယ်ကို
တခြားလူရဲ့နေရာကို ၀င်ပြီး ခံစားကြည့်းတဲ့နေရာမှာ ကျွန်မတို့မိန်းမတွေက အများကြီးသာတယ်လို့ ထင်တယ်
ပိုပြီးတော့လည်း ကိုယ်ချင်းစာတတ်ကြတယ်
ကျွန်မထင်တယ် အထောက်အပံ့အနေနဲ့ အကူအညီပိုရမယ်လို့တော့
အခန်းထဲမှာ တခြားမိန်းမတွေရှိနေမယ်ဆိုရင်ပေါ့
ကျွန်မ နိုင်ငံတော် အတွင်းရေးမှူးချုပ်ဖြစ်တုန်းက
တခြား အမျိုးသမီး နိုင်ငံခြားရေးဝန်ကြီး ၁၃-ယောက်ပဲရှိတယ်
သူတို့ထဲက တစ်ယောက်ယောက်များ ရောက်လာပြီဆိုရင် အရမ်းကိုကောင်းတာ
ဥပမာ ပြောရရင်၊ အခု သူက ဖင်လန်နိုင်ငံ သမ္မတ ဖြစ်နေပါပြီ
အဲဒီတုန်းက တာဂျာ ဟာလိုနန်က ဖင်လန်နိုင်ငံရဲ့ နိုင်ငံခြားရေးဝန်ကြီး
နောက်ပိုင်းမှာ ဥရောပသမဂ္ဂရဲ့ ဥက္ကဌ
တကယ်ကို ကောင်းလိုက်တာမှ
ကိစ္စတစ်ခုကို ရှင်တို့နားလည်မယ်လို့ ကျွန်မထင်တယ်
ကျွန်မတို့ အစည်းအဝေးတစ်ခုကိုသွားတယ်
ကျွန်မ တာဝန်ပေးထားတဲ့ အမျိုးသားအဖွဲ့နဲ့သွားတွေ့တာ
"'ဒီကိစ္စအတွက် ကျွန်မတို့ တစ်ခုခု လုပ်သင့်တယ်လို့ ကျွန်မခံစားမိတယ်" လို့ ပြောလိုက်တယ်
"ခင်ဗျားခံစားမိတယ် ဆိုတာ ဘာကို ဆိုလိုတာလဲ" လို့ သူတို့က ပြောလိမ့်မယ်
အဲဒီမှာ တာဂျာက ကျွန်မနဲ့မျက်နှာချင်းဆိုင် စားပွဲတစ်ဖက်မှာ ထိုင်နေတာ
ရုတ်တရက် ကျွန်မတို့က လက်နက် ထိန်းချုပ်ရေးအကြောင်း ပြောနေကြတုန်း
"ကျွန်မတို့ ဒါကိုလုပ်သင့်တယ်လို့ ကျွန်မခံစားမိတယ်" လို့ သူကပြောလိုက်တယ်
အဲဒီတော့မှပဲ ကျွန်မရဲ့ အမျိုးသားဖော်တွေ ရုတ်တရက် နားလည်သွားကြတော့တယ်
ဒါပေမယ့် အကူအညီတကယ်ရမယ်ဆိုတာ ကျွန်မထင်တယ်
အရေးပါတဲ့ အမျိုးသမီး အရေအတွက်
နိုင်ငံခြားရေးမူဝါဒ ရာထူးတွေ တစ်လျှောက်မှာရှိမယ်ဆိုရင်ပေါ့
ကျွန်မစဉ်းစားမိတဲ့ နောက်တစ်ချက်က တကယ်ကို အရေးကြီးတယ်
နိုင်ငံတော် လုံခြံုရေး မူဝါဒ တော်တော်များများဟာ
နိုင်ငံခြားရေးမူဝါဒ သက်သက်ချည်းပဲတော့မဟုတ်ကြပါဘူး
ဘဏ္ဍာရေး အတွက်ပါ၊ စစ်အသုံးစရိတ် ဘဏ္ဍာငွေတို့
နိုင်ငံတွေရဲ့ ကြွေးမြီတွေ ဘယ်လိုဘယ်ပုံ အလုပ်လုပ်ကြတာတို့ပေါ့
အဲဒီတော့ မိန်းမတွေသာ
နိုင်ငံခြားရေးမူဝါဒ ရာထူးနေရာစုံမှာ ရှိနေရင်
သူတို့ အချင်းချင်း အထောက်အပံ့ပေးလို့ရတယ်
ကိုယ့်နိုင်ငံမှာ ဘဏ္ဍာငွေကိစ္စဆုံးဖြတ်ချက်ချတဲ့အခါမှာပေါ့
ပတ် း အဲဒီတော့ ဘယ်လိုများ
နောက်ပိုင်း ကမ္ဘာမှာ ကျွန်မတို့ ရှာဖွေနေတဲ့ ဒီဟန်ချက်ကို ရအောင်လုပ်ကြမလဲ
အစည်းအဝေးတွေမှာ အမျိုးသမီးတွေ ပြောခွင့်ပိုရလာကြမလား
ယောကျ်ားတွေရော ယုံလာကြမလား
ဒီ ဟန်ချက်က အကောင်းဆုံးဖြစ်လာမယ်ဆိုတာ
မဒ် း ဟုတ်ပြီ ကျွန်မ တစ်ခု စဉ်းစားမိတယ်
ကျွန်မက အဖွဲ့အစည်းတခုရဲ့ ဘုတ်အဖွဲ့မှာ နာယက
အမျိုးသား ဒီမိုကရတ်တစ် အဖွဲ့လို့ခေါ်တယ်
နိုင်ငံရေးပါတီဝင်အမျိုးသမီး ယှဉ်ပြိုင်သူတွေကို အားပေးထောက်ခံဖို့ အလုပ်လုပ်ပေးတယ်
ကျွန်မတို့ လိုအပ်တာက
တခြားနိုင်ငံတွေမှာပါ
မိန်းမတွေကို လေ့ကျင့်ပေးဖို့
နိုင်ငံရေးပါတီတွေမှာ ပါ၀င်နိုင်ဖို့
သူတို့ ဘယ်လိုလုပ်ပြီး မှန်မှန်ကန်ကန်နဲ့ ပုံဖော်ပြီး
နိုင်ငံရေးအမြင်တွေကို ထုတ်ဖော်ပြောကြားနိုင်ဖို့ပေါ့
ကျွန်မတို့ အထောက်အပံ့ပေးဖို့လည်း လိုတယ်
စီးပွားရေးလေးဘာလေး လုပ်တဲ့အခါမှာပေါ့
မိန်းမတွေ အချင်းချင်း ကူညီကြဖို့ သေချာအောင်လုပ်ရမယ်
အခု ကျွန်မ မှာ စကားတစ်ခွန်းရှိလာတယ်
ကျွန်မ ပြင်းပြင်းထန်ထန်ခံစားမိတဲ့ဟာပါ
ကျွန်မ အရွယ်လေး အသင့်အတင့်ရောက်တဲ့အချိန်
ကျွန်မ ဒီအလုပ်ကို စလုပ်ခဲ့တုန်းက
ယုံချင်ယုံ မယုံချင်နေ၊ ကျွန်မကို ဝေဖန်ခဲ့တဲ့ တခြားမိန်းမတွေ ရှိခဲ့တယ်
ရှင်ဘာလို့ ကားစုစီးတဲ့ အထဲမှာ မပါတာလဲ
ရှင့်ကလေးတွေ ဒုက္ခမရောက်ဖူးလား
ရှင်က တချိန်လုံး သူတို့အနားမှာ မရှိဘူးလေ
ကျွန်မတို့မိန်းမသားတွေဟာ အပြစ်ရှိတယ်လို့ ခံစားမိအောင် အချင်းချင်း လုပ်ချင်ကြတယ်လို့ ကျွန်မထင်တယ်
အမှန်တော့ "အပြစ်" ဆိုတာကကို မိန်းမတွေရဲ့ နာမည်မှာ အလယ်စာလုံး ဖြစ်နေတယ်လို့ ကျွန်မထင်မိတယ်
ကျွန်မထင်တယ်၊ ဖြစ်လာသင့်တာကတော့
ကျွန်မတို့ အချင်းချင်း ကူညီကြဖို့လိုတယ်
ကျွန်မရဲ့ ဆောင်ပုဒ်ကတော့ ငရဲပြည်မှာ အထူးသိီးသန့်နေရာတစ်ခုရှိမှာပဲ
အချင်းချင်း မကူညီကြတဲ့ မိန်းမတွေအတွက်ပေါ့
(လက်ခုပ်သံများ)
ပတ် း ကဲ၊ အတွင်းရေးမှူးချုပ် အဲလ်ဘရိုက်ရေ၊ ရှင်ကတော့ နတ်ပြည်သွားရမယ်လို့ ကျွန်မထင်တယ်
ဒီနေ့ ကြွရောက်ချီးမြင့်တဲ့အတွက် ကျေးဇူးပါပဲ
မဒ် း အားလုံးကို ကျေးဇူးတင်ပါတယ်၊ ကျေးဇူးပဲ ပတ်။
(လက်ခုပ်သံများ)